**Х.И.Кашкин аатынан Даайа-Амматын орто оскуолата**

**Тема: Музей нөҥүө оҕону норуот үгэстэригэр иитиигэ туһаныы**

Оҥордо: Анисимова Александра Петровна

Даайа-Аммата

2022

**Анисимова Александра Петровна,**

**Таатта улууһун Даайа-Амматын орто оскуолата**

Таатта музейдарын төрүт культура уруогун нөҥүө оҕону иитиигэ туһаныы

 Музей должен быть опорой

 науки, образования, воспитания.

 А.В.Луначарский.

Биһиги аныгы сайдыылаах олохпутугар хас биирдии норуот культурата үрдүк таһымнаах эрэ буоллаҕына, ол норуот инники кэскилэ бөҕө туруктаах буоларын эдэр көлүөнэ ыччаппыт өйүгэр-санаатыгар, этигэр-хааныгар иҥэрэрбит олохпут саамай актуальнай проблематынан буолла. Онно биир улахан суолталаах көмөлөһөөччүтэ буолар - музей.

Музей – киһи-аймах сайдан кэлбит историятын кэрэһитэ, көлүөнэлэр алтыһыылара, үөрэҕирии, духуобунас, сайдыы, иитиллии төрдө.

Музей – кэлэр көлүөнэ ыччаты патриотическай, национальнай, интернациональнай тыыҥҥа иитии кыһата.

Музей диэн тылга норуот культуратын таһыма, сайдыыта тыктарыллан көрдөрүллэр буолан, ким баҕарар кэрэхсии истэр, көрө-билэ охсорго тиэтэйэр.

Саха норуотун олоҕун-дьаһаҕын түҥ былыргытын күн бүгүнүгэр диэри кэрэһилээн көрдөрөр, көлүөнэттэн көлүөнэҕэ өлбөт-сүппэт үтүө өйдөбүлү хаалларар тыын суолталаах араас проблемнай боппуруостары быһаарар, киэҥ билиини биэрэр хайысхалаах музейдар биһиги республикабытыгар элбэхтэр.

Таатта улууһа аан дойду таһымыгар тиийэ тахсыбыт музейдарынан киэн туттар. Олортон биирдэстэринэн Чөркөөххө баар нэһилиэк, "Полит ссылка" историятын үөрэтэр, Суорун Омоллооҥҥо аналлаах музей буолар.

Оҕолор кыра саастарыттан өбүгэлэрин олохторун-дьаһахтарын, үлэлэрин- хамнастарын туһунан билсэн улааттахтарына, төрөөбүт дойдуларын, норуоттарын ытыктыыр-убаастыыр буолан тахсыахтара. Манна музейбыт улахан, туохха да тэҥнэммэт, сүдү көмөлөөх.

Аны биир өттүнэн ыллахха, бу музей оскуолаҕа, чуолаан, учууталларга араас өрүттээх, хайысхалаах, саҥалыы тииптээх уруоктары биэрэллэригэр туһалаах. Ол курдук, төрүт культура, саха литературата, история, география уо.д.а. предметтэр учууталлара, оҕолорун киллэрэн, төһө баҕарар элбэх темаҕа уруок биэрэр кыахтаахтар.

Мин, алын кылаас учуутала буоларым быһыытынан,кылааска бары предметтэри үксүн биэрэрим таһынан иитэр үлэ5э музей баай ис хоһоонноох матырыйаалын сөҕөн-махтайан, астынан туран, үлэбэр туһанабын.

Ол туһанар үлэм туһунан биир идэлээхтэрбэр бэйэлэрин нэһилиэктэригэр, оскуолаларыгар баар музейдарын туһаналларыгар көмө, тирэх буолаарай диэн, кылгастык да буоллар, билиһиннэриэхпин, санаа үллэстиэхпин баҕардым.

Оҕолор миэхэ 1-кы кылаастан, үөрэнэ кэлиэхтэриттэн 4-с кылааһы бүтэриэхтэригэр диэри бу музейга араас экскурсияларга, уруоктарга сылдьан киирэн бараллар.Манна киирэн оҕолор бэйэлэрин дьиннээх сахаларынан сананаллар. Ордук кыра кылаас оҕолоро сиэри-туому үөрэтиигэ дьиҥнээхтик ылыналлар, оттон улахан кылаас оҕолоро хал буолбут кылаастарыгар үөрэнэрдээҕэр, музейга, сонун сиргэ, киирэн үөрэнэллэрин ордороллор, үөрүүнэн кэлэллэр.

 Музейнай уруоктарбын ордук элбэхтик төрүт культура уруогар ыытабын, оттон саха литературатын уруоктарыгар темата сөп түбэһэринэн уонна кылаас таһынааҕы үлэлэри алтыһыннаран ыытабын.

 Төрүт культура уруогар программа быһыытынан саамай элбэхтик 2-4 кылаас сылдьар. Ону оҕолор олус сөбүлүүллэр. Кинилэри "Сахалар сүрүн дьарыктара, идэлэрэ", "Саха ыала", "Ыалынан олохсуйуу", "Дьиэ-уот тутуулара", "Саха балаҕана", "Саха айана, көлөтө, "Таҥас-сап. Киэргэл-симэх", "Иһит-хомуос", "Ас-үөл арааһа", "Саха итэҕэлэ, сиэрэ-туома, үгэстэрэ", "Сахалыы культура, искусство сайдыыта" темаларга музейга, уруокпун хайдах бэлэмнэнэрбиттэн көрөн, сырытыннарабын.

 Оттон улахан кылаастан 4-с кылаастары, темата элбэхтик сөп түбэһэр буолан, эмиэ аҕыйаҕа суохтук сырытыннарабын. Манна "Саха ыала" тема кэҥэтиллэн, атын өттүнэн дириҥэтиллэн үөрэтиллэр. Холобур, "Сахалыы дьиэ кэргэн", "Ыал буолуу", "Уруу", "Оҕо төрөөһүнэ, оҕону иитии", "Уол, кыыс анала", "Ийэ, аҕа оруола", "Аҕа, ийэ ууһа", "өлбүтү көмүү сиэрэ-туома", "Саха сиригэр үөрэх-билии тарҕаныыта" салааҕа "Саха оскуолата", "Ликбез", "Норуокка киэҥник биллибит учууталлар", "Анал үөрэх тэрилтэлэрэ", "Саха сиригэр үрдүк үөрэх сайдыыта", "Саха сирин научнай тэрилтэлэрэ", "Саха интеллигенцията", "Саха бөдөҥ учуонайдара" о.д.а. диэн темаларга музейга, балаҕаҥҥа үөрэнии оҕону ордук кэрэхсэтэр, сэргэхситэр.

 Оттон 2-с кылааска: "Күнү-дьылы ааҕыы, билгэлээһин", "Сахалыы кээмэйдэр", "Сахалыы дьүүл-куолу. Дьиэ кэргэн. « Кэргэн буолуу", "Сахалыы киинэ сайдыыта", "Оһуокай тиллиитэ", "Сиэр-майгы, үгэс", "Сырдык, харана күүстэр", "Айыы үөрэҕэ", "Сахалыы культура, искусство 60-70 с.с." о.д.а;

 3 кылааска: "Таҥха", "Бит-билгэ", "Сахалыы ырыа сайдыыта", "Саха сирин музейдара", "Ойуун итэҕэлэ", "Саха сиригэр политсыылка", "Саха культурата 20-50 с.с. о.д.а.;

1. 4 кылааска: "Саха итэҕэлэ атын итэҕэллэр ортолоругар: христианство, буддизм, ислам", "Культура, искусство хардарыта байыыта темаларга уруоктара музей матырыйааллара төһө сөп түбэһэринэн көрөн ыытабын уонна дакылаат, реферат, конспект о.д.а. суруйалларыгар туһаннаттарабын. Оттон саха литературатын уруоктарыгар Таатта улууһун суруйааччыларын, олохторун, айар үлэлэрин үөрэтиигэ уруоктар ыытыллаллар. Аҕа дойду сэриитин тематыгар, эмиэ айар үлэ уруогар эмиэ музейга киирии буолар. Маны таһынан музей фондатыттан саха суруйааччыларын олохторун, айар үлэлэрин чинчийэр, үөрэтэр кэмнэригэр киирэн конспектыыллар, дакылаат, реферат суруйаллар. Дьэ, ити курдук музей оҕолорбут билиилэрин хаҥата, биһиэхэ, учууталларга, үлэбитин тупсара, сыалбытын ситиһиннэрэ турара олус үөрүүлээх.
2. Экскурсия-уруок (тематическай, обзорнай - учуутал, музей үлэһитэ, үөрэнээччи ыытар).
3. Дискуссия-уруок (санаа атастаһыы уруога - уопсай).
4. Оонньуу-уруок (саха ыалын көрдөрүү, остуол оонньуута, хамсаныылаах оонньуулар, таабырыннаһыы,өс хоһоонноһуу, остуоруйалаһыы, чабырҕахтаһыы, туойсуу, олоҥхолооһун, ребус, кроссворд таайыыта,булугас өйдөөхтөр кулууптара о.д.а..
5. Драматическай уруок (саха суруйааччыларын драмаларыттан быһа тардан, саха ыалын былыргы эрэйдээх олоҕун оонньоон көрдөрүү).
6. Айар үлэ уруога (темаларынан сөп түбэһиннэрэн хоһоон, остуоруйа, кэпсээн суруйтарыы).
7. Чиэстээһин-уруок (нэһилиэк ытыктанар дьоннорун чиэстээһин литературнай-художественнай монтаж быһыытынан ыытыллар).
8. Көрсүһүү-уруок (араас талааннаах, ытыктанар дьоннору кытта көрсүһүү).
9. Хатылааһын уруок (ыйытыыларга эппиэт - суругунан, тылынан, тест толоруу, ВПР-га бэлэмнээһин).
10. Зачет-уруок (теманы түмүктүүргэ).
11. Интегрированнай уруок (атын предметтэри кытта алтыһыннаран үөрэтии).
12. Отчуот-уруок (чиэппэрдээҕи эбэтэр сыллааҕы билиини көрдөрүү, түмүктээһин) о.д.а.

Бу уруоктары таһынан аны кылаас таһынааҕы араас өрүттээх үлэлэр ыытыллаллар. Нэһилиэктээҕи, улуустааҕы, республикатааҕы НПК (научнай- практическай конференцияларга), курэхтэргэ, олимпиадаларга, оонньууларга, көрсүһүүлэргэ, чиэстээһиннэргэ о.д.а. тэрээһиннэргэ оҕолору кытыннарыы үлэтэ элбэхтик барар. Маны сэргэ оҕолор сорудах ылыытыгар даҕаны, билиилэрин хаҥатаары даҕаны музей фондатын туһанар араас темаларга дакылаат, тыл этии текстэрин, реферат, сценарий, ырытыы, конспект, уо.д.а. сурунааллар, схема, таблица, уруһуй уо.д.а. оҥороллор, викториналарга эппиэт көрдөөн булаллар, араас мероприятиеларга бэлэмнэнэллэр. "Инникигэ хардыы" курдук улахан республикатаа5ы НПК-ҕа бэлэмнэнэн, чинчийэр үлэни ыытар эмиэ оҕолордоохпун. Ити үлэлэрин түмүгэ ситиһиилээх буолар. Онон, мин санаабар, ханнык баҕарар оскуола иитэр-үөрэтэр үлэтин музей үлэтин кытта алтыһыннаран ыытара улахан суолталаах үлэнэн буолуохтаах. Ол иһин бары учууталлары бэйэҕит музейгытын элбэхтик туһанын диэн ынырабын.Билинни кэмнэ виртуальнай сибээс комотунэн дойду ханнык да уһугар музейдарга кэтэхтэн экскурсиялары тэрийиэххэ сөп.

Бырайыак

**Иитэр-үөрэтэр үлэҕэ музей-кабинет көдьүүһэ**

**Ааптар:** Анисимова Александра Петровна, Саха Республикатын үөрэҕириитин туйгуна, Сыромятниковтар удьуор учууталлар утумнарын баһылыга, учууталлар учууталлара, алын кылаас үрдүк категориялаах учуутала.

Национальнай оскуоланы саҥардан сайыннарыы Концепциятын биир сүрүн соругунан төрөөбүт тылы, төрүт культураны омуктарга тилиннэрии, сайыннарыы уонна ону таһынан сайдар суолга киллэрии буолар.

Норуот олорон ааспыт олоҕун, билиҥҥи да туругун музейдар кэрэһэлииллэр. Билигин оҕоҕо аҥардас тылынан кэпсээн тугу да ситиспэт кэм кэллэ. Онон хас биирдии айымньылаахтык үлэлиир учууталга саҥа ньыманы, албаһы, технологияны көрдүүр сорук турар. Биир оннук ньыманан музей матырыйаалыгар тирэнэн үөрэтии буолар. Сүүстэ истибиттээҕэр биирдэ көрбүт ордук диэн норуот өһүн хоһооно этэринии оҕо биирдэ көрбүтүн үчүгэйдик өйүгэр тутар, дириҥник өйдүүр.

Биһиги оскуолабытыгар да, нэһилиэккэ да музей суох. Ол эрээри матырыйаал олох суох буолбатах. Тус коллекциябар угус музей матырыйаала буолуон соптоох мал, туттар тэрил, документальнай хаартыскалар түмүллэн турар. Бу матырыйаалы туһааннаах миэстэ булан туттар, туруорар эбит буоллар көдьүүһэ улахан буолуо этэ.

**Проблема:**

* Матырыйаал баар эрээри, паспортизация, инвентаризация оҥоһуллубатах;
* экспонаттары көрөргө-харайарга, дьаарыстыырга-бэрийэргэ лаборант штата көрүллүбэт;
* музей хоһо да суох, онон үгүс сыаналаах экспонаттар муоста5а хараллан тураллар, уп-харчы суоҕуттан эбии экспонат хомуйар кыаллыбат;
* информационнай технологиянан хааччыллыбатын түмүгэр, экспонаттар уруккулуу толоруллуулаахтар;
* чааһынай дьиэ кыараҕас хоһугар экспонаттар симиллэн туралларыттан иитэр-үөрэтэр үлэҕэ кыахтарын толору туһамматтар.

**Эксперимент барыма:** иитэр-уєрэтэр улэ

**Эксперимент предметэ:** музей педагогиката

**Сыала:** музей педагогикатын туһанан оҕону иитэр-үөрэтэр уонна сайыннарар үлэни көдьүүстээхтик тэрийэргэ оскуола5а музей-кабинет аһарга.

**Соруга:**

* музей педагогикатынан оҕо киһи (личность) быһыытынан улаатан, ситэн-хотон иһиитигэр көмөлөһүү;
* оскуолаҕа музей-кабинет баар буолуутун ситиһии;
* иитэр-уєрэтэр сыаллаах улэни музей-кабинекка кииннээн тэрийии;
* аныгы кэм ирдэбилигэр сөп түбэһиннэрэн, үөрэх тэриллэрин: электроннай учебник, электроннай ойуулаах тылдьыт экспонаттарынан оҥоруу уонна сайт арыйыы;
* музейнай педагог штатын туруорсуу;
* музей педагогикатынан оҕону иитии уонна сайыннарыы методикатын чопчулааһын

**Идеята:** музей-кабинекка учуутал уонна үөрэнээччи уруокка, уруок тас да өттүгэр бииргэ алтыһан сайдыахтара, үлэлиэхтэрэ, культураҕа үөрэниэхтэрэ.

**Ньымата:**

* иитэр-үөрэтэр үлэҕэ музей матырыйаалын сатабыллаахтык туһаныы;
* атын музейдары кытта бииргэ улэлээћин суолун тобулуу;
* музей педагогикатын суолтатын, көдьүүһүн ырытыы;
* тэрээһин үлэҕэ төрөппүттэри, араас сылларга оскуоланы бүтэрбиттэри, оскуола үлэһиттэрин, үөрэнээччилэри, спонсордарыөмөлөһүннэрии.

**Эксперимент ыытыллар сирэ:** «Норуот хаһаайыстыбатын утуолээх улэьитэ Хрисанф Иванович Кашкин аатынан Даайа-Амматын орто оскуолата» үөрэх тэрилтэтэ

**Эксперимент ыытыллар кэмэ:** 2022-2025 сыллар

**Эксперимент үлэтин кэрдиис кэмин түһүмэхтэрэ:**

* 2022 – тэрээћин улэ;
* 2023 – практическай улэ;
* 2024-25 – төмэр, тумуктуур улэ

**Барыл санаа:** учуутал музей педагогикатынан улэтин ис хоһоонун табыгастаахтык сааһылаан, аттаран, анал албастары, ньымалары таҥан тутуннаҕына, үлэтин биир сүрүн хайысхата буолуоҕа, иитэр-үөрэтэр үлэтин көдьүүһэ үрдүөҕэ, оҕо бэйэтин омук быһыытынан билинэригэр тирэх буолуоҕа. Ону ситиһэргэ бу бырайыак олоххо киирэн, үтүө түмүктэрдээх буолуоҕа.

**Бырайыак салҕаныыта:** өйөннөҕүнэ, музей-кабинеты иитэр-үөрэтэр улэҕэ туһанарбыт көдьүүһэ үрдүөҕэ. Оскуола төрүт культураны, саха төрүт үгэстэрин үөрэтиигэ нэһилиэккэ тирэх буола сайдыаҕа.

**Бырайыак үбүлэниитэ:** улуустааҕы үөрэх салаата, оскуола бухгалтерията, общественнай спонсордар.

**Бырайыакка уп-харчы туттуллуута:** матырыйаалы булууга, сањардан оњорууга, тэрилинэн хааччыйыыга (ыскааптар, стеллажтар, остуоллар, олоппостор о.д.а.), экспонаттары хомуйууга, уєрэх тээбириннэрин оњорууга, бэчээттээћињњэ, техниканан хааччыллыыга (компьютер, принтер, ксерокс, сканер о.д.а.), лаборант штатын кєруугэ.

**Ситиһиллэр түмүк:** өскөтун музей-кабинет тэрилиннэ5инэ, бу кабинекка саха тылын, литературатын эрэ үөрэтиинэн муҥурдаммакка, саха төрүт культуратын, атын норуоттар культураларын, историяны, географияны, физиканы, нуучча тылын, литературатын, уруһуйу, музыканы, технологияны да үөрэтиэххэ сөп буолуо. Музей – киэҥ өйдөбүл. Кини оҕоҕо дьайар күүһүн ырытан, олоххо киэҥник туһаннахха, иитэр-үөрэтэр үлэ көдьүүһэ үрдүөҕэ, ыраас өй-санаа, үтүө сиэр-майгы олохсуйуутун олуга буолуоҕа